****

**Dodatok č. 6 k**

**Zásadám hospodárenia s majetkom Obce Sučany**

Obecné zastupiteľstvo v súlade s § 11 ods. 4, písm. a) zák. č. 369/90 Zb. o obecnom zriadení v znení neskorších predpisov (ďalej len „zákon o obecnom zriadení“) a § 9 ods. 1 zákona č. 138/91 Zb. o majetku obcí v znení neskorších predpisov (ďalej len „zákon o majetku obcí“) a § 9 Štatútu Obce Sučany určuje tento dodatok č. 5 k Zásadám hospodárenia s majetkom Obce Sučany (ďalej len „Zásady“).

**Čl. 1 Predmet dodatku**

1. V čl. 13 Čl. 13 Dočasné užívanie majetku Obce sa dopĺňa o odsek 9 s nasledovným znením:

„9. Obec alebo štatutárni zástupcovia organizácií Obce spôsobom podľa odseku 5 písm. b) tohto článku (ďalej len „krátkodobý prenájom“) prenajímajú najmä miestnosti v budove Robotníckeho kultúrneho domu, Domu smútku a v ZŠ SNP. Výška ceny tohto krátkodobého nájmu a podrobnosti užívania majetku obce tvoria prílohu č. 1 k týmto zásadám hospodárenia.“

1. V čl. 14 Zriadenie vecného bremena a záložného práva na majetok Obce sa mení odsek 3 na nasledovné znenie:

„3. Výška odplaty je 100,- Eur“

**Čl. 2 Záverečné ustanovenia**

1. Tento dodatok č. 6 k Zásadám bol schválený obecným zastupiteľstvom dňa 25.4.2023 uznesením č. 44/2023 a nadobúda účinnosť dňom schválenia.

Sučany, dňa 3.5.2023

\_\_\_\_\_\_\_\_\_\_\_\_\_\_\_\_\_\_\_

Martin Rybár

starosta obce Sučany